stanford-oval/wikipedia huggingface dataset:
טראמפ אייס

| --- | --- |
 סוג:  מים מינרליים
 יצרן:  ארגון טראמפ
 מפיץ:  מי מעיינות ההר של אמריקה
 מוצא:  ארצות הברית
 מועד הכנה ראשוני:  1995
 הפסקת הכנה:  2010
 צבע:  שקוף
 
מי מעיינות טבעיים של טראמפ אייס (באנגלית: Trump Ice Natural Spring Water) או בקיצור טראמפ אייס, הוא מותג מים מינרליים שבבעלות איש העסקים האמריקאי דונלד טראמפ ופעל תחת ארגונו - ארגון טראמפ, ההפצה המסחרית של המוצר הופסקה בשנת 2010.
החל מ-1995 נמכר טראמפ אייס רק בבתי קזינו שהיו בבעלותו של טראמפ וכן במרכזי מסחר נבחרים אחרים. עם זאת בסביבות שנת 2003 התפצלה הפצתו של מותג המים לרשתות עם מכולות ברחבי ארצות הברית אחרות.
טראמפ אייס הופץ על ידי Mountain Spring Waters of America שהפיצו את המוצר באזור ניו יורק וניו ג'רזי. מטרת המפיץ הייתה לפתח אסטרטגית את המותג בשוק הצרכן, המים נמכרו במספר דרכים, החל מבקבוקים של 12 אונקיות ועד בקבוקים של כ-5 גלון, כדי להפוך אותו להשוואה עם מותגי מים בולטים אחרים, על פי אמריקה און ליין, טראמפ השקיע באופן אישי 498,000 דולר בטראמפ אייס.
הפצתו המסחרית של המותג הופסקה בשנת 2010, עם זאת "טראמפ מים מעיינות טבעיים" עדיין מופיע כמוצג באופן בלעדי במלונות, מסעדות ומועדוני גולף שפועלים מטעם ארגון טראמפ. על פי טופס הגילוי הכספי של טראמפ משנת 2016, שהגיש לוועדת הבחירות הפדרלית בזמן הבחירות לנשיאות ארצות הברית 2016, המותג טראמפ אייס הזרים לחשבון הבנק של טראמפ סכום של כ-413,339 דולר בשנת 2015.
באוקטובר 2015, לקראת הפריימריז במפלגה הרפובליקנית בעת הבחירות לנשיאות של שנת 2016, טראמפ העביר כמה בקבוקים של טראמפ אייס ליריבו מרקו רוביו, בטענה כי הוא "מזיע" ושהוא "הושיט יד בצורה מביכה לבקבוק מים" במהלך נאום מצב האומה שהתקיים ב-2013. במשלוח הבקבוקים הייתה כתובה הערה בה נכתב: "מכיוון שאתה תמיד מזיע, חשבנו שתוכל להשתמש במים. תהנה!" .
קבלה

בעל טור של אנטרטיינמנט ויקלי דחה את טענת המותג לפיה טראמפ אייס הוא "אחד ממי המעיינות האיכותיים ביותר בעולם עם תכולת מינרלים אופטימלית" בכך שהוא הצביע על תכולת המינרלים הנמוכה למדי שקיימת בטראמפ אייס, המותג גם קיבל ביקורת, בסקירה של CNN על מוצרי טראמפ טענה כי טראמפ אייס עוסק למעשה יותר ככלי לשיפור הדימוי של טראמפ מאשר כמותג מים מינרליים.
ראו גם

טראמפ וודקה
הערות שוליים

↑  "Trump's bottled water goes national". Water and Wastes Digest. נבדק ב-16 ביוני 2018. {{cite news}}:  (עזרה)
↑  "Mountain Spring Waters of America and The Trump Organization Sign Strategic Distribution Agreement to Distribute Trump Ice Spring Water". PRNewsWire. 10 במרץ 2005. נבדק ב-15 בדצמבר 2015. {{cite web}}:  (עזרה)
↑  Bissonnette, Zac (17 בספטמבר 2008). "Overrated: Donald Trump living off of his bravado". AOL. {{cite news}}:  (עזרה)
↑  Holodny, Elena. "12 Donald Trump businesses that no longer exist". Business Times.
↑  "Trump Natural Spring Water". The Trump Organization. נבדק ב-16 ביוני 2018. {{cite web}}:  (עזרה)
↑  Donald Trump (16 במאי 2016). "Trump-2016-Financial-Disclosure" (PDF). נבדק ב-12 בינואר 2016. {{cite web}}:  (עזרה)
↑  Strauss, Daniel (5 באוקטובר 2015). "Trump campaign trolls Rubio with bottled water delivery". Politico. נבדק ב-16 ביוני 2018. {{cite web}}:  (עזרה)
↑  Blauvelt, Christian (21 במאי 2011). "Trump Debunked: We fact-check The Donald's outrageous claims". Entertainment Weekly. {{cite news}}:  (עזרה)
↑  "The Trump brand: Real luxury or just hype?". CNN. 3 במאי 2011. נבדק ב-16 ביוני 2018. {{cite news}}:  (עזרה)
ערך זה הוא קצרמרבנושא משקאות. אתם מוזמנים לתרום לוויקיפדיה ו.
גיל פלוטקין

| --- | --- |

 לידה:  24 באוגוסט 1982 (בן 42)
 מקום מגורים:  חיפה
 תפקיד:  מנהל מיזם 929
 
גיל פלוטקין (נולד בה' באלול ה'תשמ"ב, 24 באוגוסט 1982) הוא מנהל מחלקת התקשורת והדוברות של התנועה הקיבוצית. יזם חברתי, איש חינוך ועיתונאי ישראלי.
ביוגרפיה

גיל פלוטקין נולד בבת ים וגדל בראשון לציון. אביו יליד פולין ואמו ילידת הארץ. פלוטקין גדל והתחנך בתנועת הנוער העובד והלומד. לאחר סיום לימודיו בתיכון מקיף ח׳, עשה שנת שירות בחיפה ולאחר מכן שירת בגדוד 50 של הנח"ל.
לאחר שירותו הצבאי, הצטרף פלוטקין לגרעיני נח"ל של הנוער העובד והלומד, היה מדריך נוער במגדל העמק, רכז מסלול תואר ראשון של בוגרי תנועות נוער במכללת בית ברל וממייסדיי קיבוץ המחנכים בחנתון.
בשנת 2013, ייסד את אתר החדשות "דבר" יחד עם חבריו לתנועת דרור ישראל. הוא שימש כמנכ"ל "דבר" משך עשור וכעורכו הראשי בשנים 2019-2023.
בשנים 2023–2024, פלוטקין שימש כמנהל הפיתוח של ארגון "חותם", והוביל תוכנית לימודים פורצת דרך בחברה החרדית.
בשנת 2024 החל פלוטקין לנהל את מיזם 929, והחליף בתפקיד את משה אוחיון שנרצח עם בנו אליעד באירועי ה-7 באוקטובר 2023.
בהמשך החל פלוטקין לנהל את מחלקת התקשורת והדוברות של התנועה הקיבוצית.
פלוטקין הוא בעל תואר ראשון בחינוך ממכללת בית ברל ותואר שני בחוג ללימודי ארץ ישראל מאוניברסיטת חיפה.
גיל פלוטקין מתגורר בחיפה, נשוי ואב לשניים.
הערות שוליים

↑  משה ליכטמן, ‏תחקיר G: כך עובדת קומבינת "הקיבוץ המתחדש", באתר גלובס, 17 ביוני 2012
↑  אריק בנדר, ‏תחילתו של דבר: הפרויקט של ברל כצנלסון קם לתחייה, באתר מעריב אונליין, 9 ביוני 2016
↑  גיל פלוטקין,יהודה נוימן, ‏התהום הפעורה שבין החילונים לדתיים: הגיע הזמן שנכיר אחד את השני, באתר מעריב אונליין, 13 באוגוסט 2024
↑  וואלה כסף‏, גיל פלוטקין ינהל את מיזם 929, באתר וואלה, 17 ביולי 2024
מרשעת (ספר)

| --- | --- |
 עטיפת הספר בהוצאה המחודשת בעברית עטיפת הספר העברי בהוצאת הד ארצי
 מידע כללי
 מאת:  גרגורי מגווייר
 שפת המקור:  אנגלית
 סוגה:  פנטזיה
 מקום התרחשות:  ארץ עוץ 
 הוצאה
 הוצאה:  הרפר קולינס 
 תאריך הוצאה:  1995
 פרסים
 100 ספרי המדע הבדיוני והפנטזיה הטובים ביותר של NPR 
 סדרה
 סדרת ספרים:  השנים המרושעות
 הספר הבא:  בנה של המכשפה
 קישורים חיצוניים
 הספרייה הלאומית:  001894891, 003869681
 
מרשעת: קורות חייה של המכשפה הרעה מן המערב (באנגלית: Wicked: The Life and Times of the Wicked Witch of the West) הוא רומן פנטזיה מאת גרגורי מגווייר שפורסם בשנת 1995. הספר מתאר אירועים המתרחשים בארץ עוץ, מספרו של ל. פרנק באום, "הקוסם מארץ עוץ" והמשכיו. הגיבורה הראשית של הספר היא המכשפה המרשעת מן המערב, לה מגווייר נותן את השם אלפבה. ברומן מתוארים חייה מנקודת מבט אחרת מהמוצג בספרו של באום. הספר הוא ראשון בסדרה של ארבעה ספרים. על פי הרומן עלה ב-2003 המחזמר המצליח מרשעת.
רקע העלילה

הספר נותן פרשנות פוליטית, חברתית ומוסרית לטבע הטוב והרע. הוא מתרחש בעולם "עוץ", בשנים שקדמו להופעתה של דורותי גייל בו. הדמות הראשית היא ילדה ירוקת עור ולא מקובלת בשם אלפבה: מגווייר קרא לה על פי ראשי התיבות של הסופר ליימן פרנק באום: L-F-B. בסיפור חמישה חלקים, על פי המקום שבו מתרחשים אירועי כל חלק, ולפניהם מבוא שבו אלפבה מצותתת לדורותי ולחבריה המרכלים עליה.
דמויות

אלפבה תרופ: הגיבורה הראשית של הספר. את שמה הגה מגווייר לפי ראשי התיבות של ל. פרנק באום. בספר שמה של אלפבה נמצא במקורות האיגודאיים, והוא שם קדוש. אלפבה נולדה בעלת עור ירוק והיא רגישה למים (לכן גם נמסה בעת שדורותי שפכה עליה את דלי המים). היא פעילה למען זכויות בעלי החיים והופכת לנזירה. מאוחר יותר מתייחסים אליה כאל "המכשפה המרשעת מן המערב". לקראת סוף הספר מגלה אלפבה, בעזרתו של דרקון הזמן, שהקוסם הוא אביה הביולוגי (כך לפחות נרמז).
גלינדה: שותפתה של אלפבה במעונות באוניברסיטת שיז הופכת בסופו של דבר לפיה הטובה מהצפון. בתחילה היא שונאת את אלפבה ובזה לה, אך בסופו של דבר הופכת לחברתה.
נסרוז (למשפחת תרופ): אחותה הצעירה של אלפבה גדלה להיות המכשפה המרשעת מן המזרח. היא בעלת צבע עור רגיל, אולם היא יושבת בכיסא גלגלים והיא מחוסרת ידיים.
מלנה תרופ: אמה של אלפבה. מתוארת כאלכוהוליסטית ופזיזה במעשיה. למרות שיש לה בעל, היא ילדה ילדים ללב הצב (נסרוז ושל). מלנה נוהגת ללעוג לבעלה, פרקספר, על התורה האיגודאית בה הוא עוסק. מלנה היא נכדתו של תרופ הגדול, שהיה כומר איגודאי.
פרקס (פרקספר): אביה של אלפבה (שמתברר כאביה הלא- ביולוגי בסוף הספר). הראשון שמוכן להכיר באלפבה כאנושית, למרות שגם הוא סלד ממנה בהתחלה. פרקס הוא כומר איגודאי, שמתנגד למעשי הקוסם, ולשעון של דרקון הזמן.
נני: המטפלת של מלנה. בהמשך הופכת להיות המטפלת באלפבה ונסרוז (אחרי שהן נולדו. כאשר נסרוז הגיעה ללמוד בשיז, שמרה עליה נני בשבע עיניים והשגיחה עליה כל הזמן). לאחר מותה הפתאומי של נסרוז, עוברת נני לוינקוס, כי היא יודעת שאלפבה נמצאת שם. מלווה את אלפבה עד מותה.
פיירו: נסיך משבט ארג'יקי שבמחוז וינקוס בארץ עוץ. הוא פוגש את אלפבה באוניברסיטה וכמה שנים לאחר מכן הם מתאהבים, למרות שהוא נשוי ואב לילדים. אלפבה גורמת לו להיות מעורב במאבק לטובת בעלי החיים בעיר האזמרגד. נהרג שבועות ספורים לאחר פגישתו עם אלפבה.
ליר: ילד שמצטרף אל אלפבה וחובר אליה במהלך מסעה. מתחבר עד מהרה עם הילדים של פיירו וסרימה. ליר הוא בנם המשותף של אלפבה ופיירו בלא-יודעין.
מחזמר

בשנת 2003 עלה המחזמר "מרשעת" לבימות ברודוויי בכיכובן של קריסטין צ'נוות' בתפקיד גלינדה ואידינה מנזל בתפקיד אלפבה.
את השירים כתב סטיבן שוורץ ואת ספרון ההצגה כתבה וויני הולצמן.
המחזמר זכה להצלחה גדולה, שבר שיאי קופות וזיכה את השחקנית הראשית שלו, אידינה מנזל, בפרס טוני לשחקנית הטובה ביותר.
נכון לשנת 2023, המחזמר עדיין רץ. ב-2024 יצא  לאקרנים הסרט המוזיקלי המבוסס על המחזמר.
תרגומים לעברית

תרגמה מאירה לבנת, הוצאת הד ארצי, 1999
תרגם אסף ברקת, הוצאות מודן ואוקיינוס, 2015
המחזמר בתרבות

המחזמר הופיע באחד הפרקים של "סאות' פארק", וכן גם באחד הפרקים של "הפוני הקטן שלי: חברות היא קסם".
חנוך בן מדין

| --- | --- |
 אב:  מדין 
 
חֲנֹךְ בֵּן מִדְיָן (בכתיב מלא: חֲנוֹךְ) הוא דמות מקראית, בנו השלישי והאמצעי של מדין ונכדם של אברהם וקטורה. לחנוך היו ארבעה אחים: עיפה, עפר, אבידע ואלדעה. התגורר בארץ מדין.
שמו

חנוך איננו שם יחיד במקרא, בדומה לו ישנם חנוך בן קין, חנוך אבי מתושלח, וחנוך בנו הבכור של ראובן. עם זאת, בשונה מהם שמו נכתב במקרא בכתיב חסר ללא ויו.
פירוש השם חנוך הוא מלשון המילה חניכה. כמו אצל חנוך בן קין, ששמו מרמז על חנוכת העיר הראשונה.[דרושה הבהרה] כמן כן השם מתקשר ללימוד וחינוך כמרומז גם בשמות אחיו אחריו שבהם הלחמים עם המילה ידע.
במדרשים ובחז"ל

לפי הרמב"ן חנוך נולד בחברון[דרוש מקור] ואילו לפי מדרש שכל טוב הוא נולד בבאר שבע.[דרוש מקור]
יש מפרשים המונים את חנוך כאחד משלושים ושישה המלכים שהשתתפו בטקס ההספד של יעקב בגורן האטד בעת מסע הלווית יעקב ממצרים למערת המכפלה כאשר הוא נמנה כאחד מקואליציית מלכי בני עשו, בני ישמעאל ובני קטורה שנערכו למלחמה במלכי כנען.
בספר הישר נכתב שלחנוך היו 5 בנים: רעואל, רקם, עזי, אליושב ואלד. במקרא מובא השם רעואל כשמו של יתרו כהן מדין או כשמו של אביו של יתרו, ולאור מסורת זו של ספר הישר, יש המזהים את יתרו כבנו או נכדו של חנוך.
במלחמת מדין שהתרחשה לקראת תום נדודי בני ישראל במדבר בו הרגו את חמשת מלכי מדין, מציין המקרא שאחד מחמשת המלכים היה רקם. על פי מסורת ספר הישר, רקם הוא בנו של חנוך. לפי יוסף בן מתתיהו, המלך רקם היה המייסד של פטרה, עיר עתיקה שמאוחר יותר נקשרה לנבטים.
יש האומרים שכזבי בת צור הייתה מהאומה שיצאה מחנוך וצאצאיו במדין[דרוש מקור], מפני שאביה הרי היה השלישי במניין חמשת מלכי מדין, ובהתאמה חנוך היה בנו השלישי של מדין. כל מלך שלט על שבט שנוצר על ידי אחד מבניו של מדיין וצאצאיו ירשו את מלכותו. עם זאת, על פי רש"י היא לא הייתה מצאצאי חנוך, אלא בתו של המלך החשוב יותר מבין החמישה, אבל משום גנותו, נמנה צור שלישי.
הערות שוליים

↑  ספר בראשית, פרק כ"ה, פסוק ד'
↑  ספר דברי הימים א', פרק א', פסוק ל"ג
↑  אנציקלופדיה מקראית כרך ג
↑  משמש כמקור להבדל בדרשות על שמו לעומתם, כגון בפירוש היכל הברכה.
↑  יצחק גינזבורג, "ארבעה שלבים של חינוך".
↑  רש"י בראשית פרק נ' פסוק י'.
↑  מסכת סוטה דף י"ג עמ' א', בפירוש תוספות שאנץ.
↑  ספר הישר תרנ"ח, עמ' 37.
↑  ראו על כך בערך על יתרו
↑  חיים קניבסקי בספרו "למכסה עתיק", עמ' נ"ב, לשמות פרק ב' פסוק י"ח על המילים "ותבואנה אל רעואל אביהם".
↑  ספר במדבר, פרק ל"א, פסוק ח'
↑  "Flavius Josephus, Antiquities of the Jews, Book 4, chapter 7, section 1". www.perseus.tufts.edu. נבדק ב-2021-01-02. ...and Rekem, who was of the same name with a city, the chief and capital of all Arabia, which is still now so called by the whole Arabian nation, Arecem, from the name of the king that built it; but is by the Greeks called Petra{{cite web}}:  תחזוקה - ציטוט: url-status (link)
↑  פירוש רש"י בחומש במדבר פרק כ"ה פסוק ט"ו, על המילים:"בית אב" - "חמשת בתי אבות היו למדין, עיפה ועפר וחנוך ואבידע ואלדעה וזה היה מלך לאחד מהם". וכן בפירוש רש"י בדברי הימים א' פרק א' פסוק ל"ג, "ובני מדין עיפה ועפר וגו'" - חמשה ראשי אומות על כן העמידו חמשה מלכים לכל אומה מלכה דכתיב את אוי ואת רקם ואת צור ואת חור וגו' חמשת מלכי מדין.
↑  פירוש רש"י על במדבר, פרק כה', פסוק טו'.
מינהאר לי משיתי

מינהאר לי משיתי (בערבית מרוקאית: منهار اللي مشيتي; בעברית: מהיום שהלכת, ידוע גם כ-"יא מאמא") הוא סינגל של הפרויקט של עידן רייכל שהוקלט על ידי שמעון בוסקילה. השיר יצא לאור בדצמבר 2008, כסינגל השלישי מתוך האלבום "בין קירות ביתי", על ידי חברת התקליטים הליקון.
רקע

השיר הוא שיר בערבית מרוקאית שנכתב על ידי שמעון בוסקילה, הולחן על ידי עידן רייכל והופק על ידי רייכל וגלעד שמואלי. השיר הוא בסגנון מוזיקת עולם אשר מאפיין את שאר השירים באלבום. את השיר כתב בוסקילה לזכר אימו, שנפטרה בהיותו בן 9 וחצי.
מיקומי שיא

|   ‏‏‏  מצעדים שבועיים (2009)> מדינה |   ‏‏‏  מצעדים שבועיים (2009)> מצעד |   ‏‏‏  מצעדים שבועיים (2009)> מיקום שיא |   ‏‏‏  מצעדים שבועיים (2009)>  |
| --- | --- | --- | --- |
|  ישראל | מדיה פורסט ישראל | 3 |  |
גרסאות כיסוי

לשיר בוצעו גרסאות כיסוי על ידי אמנים רבים, בהם:
ב-2011 ביצעה חגית יאסו את השיר. גרסתה יצאה בליווי וידאו קליפ.
ב-2011 ביצע המבצע המקורי של השיר שמעון בוסקילה יחד עם שירי מימון את השיר באלבום הופעתם המשותף, "המופע המשותף".
ב-2013 ביצעה אגם בוחבוט את השיר במסגרת עונתה השנייה של התוכנית "בית ספר למוסיקה".
ב-2013 ביצע נתי לוי את השיר.
ב-2013 ביצע עומר אדם את השיר.
ב-2016 ביצע עוזיה צדוק את השיר בעונתה השלישית של התוכנית "בית ספר למוזיקה". מיד לאחר מכן, יצאה הקלטת הופעתו כסינגל רשמי, ולאחר מכן נכללה באלבומו, "פסגות חייך", שיצא לאור בשנת 2017.
ב-2020 ביצע לואי עלי את השיר במסגרת עונתה השביעית של התוכנית "הכוכב הבא".
ב-2024 ביצעה אגם בוחבוט את השיר כחלק מטקס הזיכרון הלאומי (משפחות 7 באוקטובר).
הערות שוליים

1 2  לינוי משעלי, ‏הגעגוע לאמא: שמעון בוסקילה נחשף בראיון מרגש לסרוגים, באתר "סרוגים", 10 ביולי 2019
↑  ynet, זכרונות מהיום שהלכת, באתר ynet, 19 בנובמבר 2008
↑  מצעד | מדיה פורסט, באתר Charts, ‏2008-12-16
↑  אסף נבו, ‏בכורה: חגית יאסו בקליפ "מהיום שהלכת", באתר ‏מאקו‏, 11 בספטמבר 2011
↑   נתנאל לוי-מהיום שהלכת יא מאמא (קאבר), סרטון  באתר יוטיוב (אורך: 2:20)
↑  אסף נבו, ‏חמסה חמסה: עומר אדם ועוד עשרה ששווים האזנה, באתר ‏מאקו‏, 21 במרץ 2013
↑   עוזיה צדוק I מהיום שהלכת (יא מאמא) I ביה"ס למוסיקה | Uziya Tzadok I Ya Mama, סרטון  באתר יוטיוב (אורך: 3:03)
↑  לואי עלי – "יא מאמא" - mako, נבדק ב-2020-04-30
| עידן רייכל |
| --- | --- | --- |
| דיסקוגרפיה | דיסקוגרפיה |  |
| אלבומי סולו | היד החמה • רייכל - פסנתר - שירים • ואם תבואי אליי • The Idan Raichel Symphonic Project (Live In Buenos Aires) |  |
| הפרויקט של עידן רייכל | הפרויקט של עידן רייכל • ממעמקים • The Idan Raichel Project ‏• בין קירות ביתי • הביתה, הלוך חזור • רבע לשש • מגדל של אור |  |
| טורה-רייכל קולקטיב | The Tel Aviv Session ‏• The Paris Session |  |
| בוטן מתוק בקרקס | כל מה שנשאר |  |
| סיבובי הופעות | ממעמקים • בין קירות ביתי • מנגנים בשקט 2011 - המופע האקוסטי • Open Door • רבע לשש • רייכל - פסנתר - שירים |  |
| ערכים קשורים | הליקון • קומבנצ'ה • שחור על לבן • הביתה, הלוך חזור |  |
| עידן רייכל – שירים |
| --- | --- | --- |
| הפרויקט של עידן רייכל | הפרויקט של עידן רייכל |  |
| הפרויקט של עידן רייכל | "בואי" • "אם תלך" • "הנך יפה" • "מדברים בשקט" • "שושנים עצובות" |  |
| ממעמקים | "עלה נישא ברוח" • "שובי אל ביתי" • "יש בי עוד כוח" • "ממעמקים" • "מילים יפות מאלה" • "מכל האהבות" |  |
| בין קירות ביתי | "Todas las Palabras" • "שאריות של החיים" • "מי נהר" • "חלומות של אחרים" • "רוב השעות" • "מינהאר לי משיתי" • "הכל עובר" • "מנעי קולך מבכי" |  |
| הביתה, הלוך חזור | "אמא, אבא וכל השאר" • "הביתה, הלוך חזור" • "מחכה" |  |
| רבע לשש | "יורד הערב" • "עכשיו קרוב" • "בלילה" • "Sabe Deus" • "עד שאין יותר לאן" • "בקרוב" • "אם היית רואה" |  |
| מגדל של אור | "תחזור" • "כל יום מחדש" • "עד שתחזרי אליי" |  |
| סינגלים אחרים | "Petit Roi" • "איזה יום טוב" • "על הספסל שבשכונה" |  |
| סולו | סולו |  |
| היד החמה | "היד החמה" • "מעגלים" • "געגוע" • "בחמש שניות" • "לפני שייגמר" |  |
| רייכל - פסנתר - שירים | "לסלוח ולשכוח" |  |
| ואם תבואי אליי | "גלגל מסתובב" • "אהבה כזו" • "ואם תבואי אליי" • "בראשית" • "למה זה מגיע לנו" • "את לא נשארת לבד" |  |
| סינגלים אחרים | "קוצים" • "בובות" • "שבט אחים ואחיות" • "עכשיו נשארנו שנינו" • "כתוב מלמעלה" • "Lumiére" • "אם רק תסכימי" • "למה ככה עצובה" • "מכל הכוכבים בלילה" • "מתגעגעת אותך" • "ככה מיום ליום" • "להאמין" • "אין לך דאגות" |  |
| השתתפות בסינגלים | "Po co" |  |
| --- | --- |
בקרת זהויות :  MusicBrainz work: 7b217f25-6ff9-45d5-85c5-43580852ad50
שלום מוסקוביץ'

| --- | --- |

 לידה:  23 בנובמבר 1877 ויברניבקה, על יד סטריי, אזור לבוב, גליציה המזרחית, ממלכת גליציה ולודומריה, נחלת כתר אוסטריה, האימפריה האוסטרו-הונגרית 
 פטירה:  14 בינואר 1958 (בגיל 80) לונדון, הממלכה המאוחדת 
 כינוי:  "האדמו"ר משאץ", "שאצר רעבע", "האדמור משאץ-לונדון"
 מדינה:  האימפריה האוסטרו-הונגרית   רומניה   הממלכה המאוחדת
 מקום פעילות:  סוצ'אבה   לונדון
 תקופת הפעילות:  ? – 14 בינואר 1958 
 רבותיו:  ההמהרי"ד מבעלזא,   אביו רבי מרדכי משה יוסף מוסקוביץ מסוליצה.
 תלמידיו:  רבי מאיר שפירא
 חיבוריו:  "דעת שלום " לפי סדר פרק שירה
 
רבי שלום מוסקוביץ' (י"ז בכסלו ה'תרל"ח, 23 בנובמבר 1877 - כ"ב בטבת ה'תשי"ח, 15 בינואר 1958) היה האדמו"ר משאץ ורב העיר
תחת השלטון האוסטרי (במסגרת אוסטרו-הונגריה) עד שנת 1918 ואחר כך תחת השלטון הרומני בין 1918–1927.
ביוגרפיה

נולד בווירברונבקה, ליד לבוב, לציפורה פייגה לבית רובין ולרב מרדכי יוסף משה מוסקוביץ מסוליץ. היה צאצא בן אחר בן של רבי יחיאל מיכל מזלאטשוב ונקרא על שמו של זקנו האדמו"ר רבי שלום רוקח מבעלזא. הוא למד בישיבה בסוצ'אבה אחר כך השתלם אצל המהרש"ם בברז'אן שהסמיך אותו לרבנות. הוא נסע לרבי יחזקאל משינאווא ולרבי דוד משה מצ'ורטקוב, אך כרבו המובהק ראה את  המהרי"ד מבעלזא. בשנים 1902–1927 שירת כרב בסוצ'אבה.
הרב מוסקוביץ התחתן עם דודניתו, שלומצה, הבת של דודו, הרב מאיר מוסקוביץ ושל אשתו הראשונה, דינה לבית רובין.
בשנת ה'תרפ"ט (1927) עבר ללונדון והשתקע בשכונת איסט אנד ולאחר השואה כשהשכונה התרוקנה מיהודים עבר לסטמפורד היל, כשכבר התחילה להיות מרכז יהודי חסידי. התפרסם כ"רבי משאץ". נודע כבקי בתחומים רבים בתורה, משרידי כתביו יצאו לאור כמה ספרים תורניים, ביניהם הספר "דעת שלום" על הרמב"ם.
נפטר בכ"ב בטבת ה'תשי"ח ונטמן בבית החיים "עדת ישראל" שבשכונת "אנפילד" בעיר.
צוואתו

בצוואתו (המופיעה על פי בקשתו המודפסת באהל הציון בעברית ביידיש ובאנגלית) הוא מבטיח שיעורר רחמים אצל אבותיו עבור כל מי שיעלה לציונו, ידליק נר לזכותו, ויקבל על עצמו קבלה כלשהי של התחזקות במצוות או בלימוד תורה. עוד ביקש בצוואתו שלא יכתבו על המצבה תארים מופלגים ובפרט שהתואר "צדיק" לא יופיע בה.
עוד זאת אומר בעניי, ידוע שתמיד רציתי להשיב רבים מעון, ולפעמים ב״ה עלתה בידי לי כהוגן. רצוני בזה אי״ה גם אחרי פטירתי מן העולם הזה השפל לג״ע, והיינו כן, מי שיצטרך ישועה ורפואה לו או לזולתו ילך על קברי ויעשה כזה, בבואו (טוב אם אפשר ביום ו׳ עש״ק בבקר) ידליק נר אחד עבור הנשמה שתלך ותודיע לי כי אני מתבקש. ואז ידליק ב׳ נרות עבורי, ויאמר המבוקש והשמות. ברור שאלך לאבותי הק׳ שהם יעוררו רחמים לישועה ורפואה. אבל תנאי כפול, שהמדובר או זולתו יבטיח לי להטיב דרכו לשמים בדבר אחד. מי שחנותו פתוחה בש״ק יבטיח לי שיסגור, מי שהיה מגלח זקנו בתער באיסור יעשה עתה במספריים, אשה שלא שמרה ר״ל נדה וטבילה מעתה תבטיח לי שתשמור כתורה וכהוגן, האשה שגילתה שערות ראשה תבטיח לשאת שייטל, איש בן תורה שאינו לומד יבטיח שמעתה ילמוד בכל יום ויום ודוקא גמרא, וכדומה כל אחד יבטיח איזה דבר טוב להטיב מעשיו, אז אי״ה אראה להשתדל לעורר רחמים. אבל זאת ידעו כל הבאים אלי ויבטיחו כנ״ל, לקיים מוצא שפתיהם, לא לשטות אותי לשעתו חייו ח״ו כי אז אהי׳ ברוגז גדול, ודי בעוה״ר ההשטאות בעוה״ז לא בעולם האמתי, וכל זה הנ״ל יהי׳ נכתב על דף בשפת יודיש וענגליש באר היטב.
בניו וחתניו

רבי יצחק, חתן רבי לייבוש מרדכי משינאווא. נפטר לפני מלחמת העולם השנייה. אלמנתו וילדיו נרצחו בשואה
רבי יעקב, חתן הרב יוסף דב סיגל. נפטר בחיי אביו. דברי תורתו הודפסו בספר "שארית יעקב"
רבי יחיאל מיכל, חתן רבי אלעזר הורוביץ ממעליץ. נפטר בחיי אביו. דברי תורתו הודפסו בספר "שארית יעקב"
חתנו, גיסו ובן דודו רבי יואל משאץ מונטריאול
חתנו רבי יעקב הלברשטאם, האדמו"ר מטשאקאווא
חתנו רבי ישכר בער מוואדיסלב
חלק מצאצאיו משמשים כאדמו"רים, מהם: האדמו"ר ממעליץ באשדוד, האדמו"ר משאץ בבני ברק, האדמו"ר משאץ במונטריאול, האדמו”ר משאץ–דרוביטש, האדמו”ר משאץ באנטוורפן והאדמו"ר משאץ בבית שמש והאדמו"ר משאץ באשדוד
מספריו

סדרת הספרים "דעת שלום" על סדר "פרק שירה"
"דעת שלום" על הרמב"ם ושולחן ערוך
"אור גנוז" על התורה והמועדים
"שבת שלום" - מאמרים
"נתיבותיה שלום" על תרי"ג מצוות
הערות שוליים

↑  ספרו על פרק שירה ח"א
↑  ספר "דעת שלום" על הרמב"ם ושולחן ערוך
| --- | --- |
בקרת זהויות :  NLI: 987007299137805171  ISNI: 0000 0000 5111 8894  LCCN: nr90016558  VIAF: 29383727   WorldCat (עם VIAF): 29383727 
חזית האהל שעל קברו בבית העלמין באנפילד, לונדון
שלט ובו הקטע מצוואתו על קברו בשלוש שפות, כבקשתו
האהל שעל קברו מזווית נוספת
רומח הדרקון: דור ההמשך

דור ההמשך הוא מקבץ של חמש נובלות קצרות המבוססות על עולם המערכה רומח הדרקון פרי עטם של מרגרט וייס וטרייסי היקמן. שלושה מסיפורים אלו (רוצה להתערב, הירושה ובתו של רייסטלין) הופיעו כנובלות באתנולוגיות מעשיות רומח הדרקון.
סיפורי המקבץ פורסמו בפברואר 1994 והם מביאים את הרפתקאותיהם של ילדי גיבורי הרומח. 
לאחר מאורעות הסיפורים הקצרים פורסם ספר (שבמקור תוכנן גם להיות טרילוגיה) בדור ההמשך ושמו "דרקוני להבת קיץ", שנכתב אף הוא על ידי מרגרט וייס וטרייסי היקמן ויצא לאור בנובמבר 1995. שני ספרים אלו תורגמו לעברית.
סיפורי דור ההמשך הם:
בנה של קיטיארה - סיפורו של פלד בהיר-להב.
המורשת - סיפור בנו של קרמון מאז'ר, פאלין מאז'ר.
רוצה להתערב? - תיאור הרפתקאותיהם של שלושת האחים לבית מאז'ר: תאנין, סער ופאלין.
בתו של רייסטלין - סיפור מעשיה על בתו של רייסטלין מאז'ר.
הקורבן - סיפורו של גילתאס, בנו של תניס חצי-אלף.
הספר הבא, נחשב גם לספר נוסף בסדרת דור ההמשך, למרות שיצא תחילה כספר בפני בעצמו (ולמעשה, תוכנן להיות טרילוגיה, אך קוצר):
דרקוני להבת קיץ - פרוץ מלחמת הכאוס ועלייתם לכוח של אבירי טאקיזיס.
דמויות

פלד בהיר-להב - אביר אפל, בנה של קיטיארה.
פאלין מאז'ר - מג ממסדר הגלימה הלבנה, בנו של קרמון.
תאנין וסער מאז'ר - שני אֶחיו של פאלין מאז'ר, המצטרפים למסעותיו.
גילתאס - בנו של תניס חצי-אלף, נעשה לדובר השמשות, שליט האלפים.
רייסטלין מאז'ר - מג אפל המופיע בכמה מהסיפורים, לפי המעשיה, אביה של אושה בת האירדא.
קרמון מאז'ר - דמות משנית בכמה מהסיפורים, אביהם של תאנין, סער ופאלין.
תניס חצי-אלף - כקודמו, דמות משנית בכמה מהסיפורים. אביו של גילתאס.
דאלאמר האפל - אלף אפל שמנסה לעזור לתניס להציל את גילתאס.
דור ההמשך

| --- | --- |

 מידע כללי
 מאת:  מרגרט וייס וטרייסי היקמן
 שפת המקור:  אנגלית
 סוגה:  פנטזיה
 הוצאה
 הוצאה:  אנגלית: Wizards of the Coast עברית: אופוס
 תאריך הוצאה:  פברואר 1994
 מספר עמודים:  393
 הוצאה בעברית
 תרגום:  צפריר גרוסמן
 קישורים חיצוניים
 מסת"ב:  מסת"ב 0-7869-2694-5
דור ההמשך > בנה של קיטיארה

סיפורו של פלד בהיר-להב, בנם של קיטיארה אות-מאטר וסער בהיר-להב. העלילה מתחילה כאשר אימו המאמצת של פלד, סרה דונסטן, הולכת לקרמון מאז'ר ומספרת את סיפורו. היא אומרת לו כיצד קיטיארה פיתתה את סער בזמן מסעם צפונה, שבעקבות כך נכנסה להריון ממנו. סרה טיפלה בה לכל אורך הריונה, והיא זו ששמרה בתינוק לאחר היוולדו בעקבות עזיבתה של קיטיארה. סרה ופלד עברו לעיר הגדולה פלנתאס, שם הוא הצטרף לשורות אבירי טאקיזיס לאחר שאריאקן (בנו של אריאקס שר דרקונים שמת ושל אלת הים זבואים) גילה שבחובו שוכנת רוח לוחם. סרה אומרת לקרמון שפלד נמצא כעת תחת אימונים בחסותו של אריאקן, והוא עומד להיות מושבע לאביר. קרמון וסרה ממהרים לעצור בעדו. יחד עם תניס חצי-אלף, חברו של קרמון, הם רוכבים על גבי דרקון כחול לעבר מצודת האבירים ולוקחים משם את פלד. הם מגיעים לצריח הכהן הגדול, היכן ששוכנים אבירי סולאמניה. במקום קבורתו של סער בהיר-להב, ניתנת לפלד אבן הכוכבים, ממצא מאומת האלפים שהיה שייך לסער וניתן לו על ידי אלהנה צפריר. בנוסף, ניתנת לו החרב בהירת-להב, שלאחריה נעלמת גופתו של סער. הם נמלטים מהצריח, אך פלד מחליט לחזור ולהישבע לאביר טאקיזיס בכל זאת.
דור ההמשך > המורשת

סיפורו של פאלין מאז'ר, בנו של קרמון ואחיינו של רייסטלין, שעובר את מבחן הכישוף הנעלה. בצריח הכישוף הנעלה אומרים המגים לקרמון כי רייסטלין מתכנן לגנוב את גופתו של פאלין כדי לחזור לעולם קרין. קרמון ופאלין, יחד עם דאלאמר, הולכים למעבדתו של רייסטלין בצריח הכישוף הנעלה. דאלאמר אינו מסוגל לפתוח את הדלת, אך פאלין מצליח להיכנס. מבחנו מתחיל, וכל אותה עת פאלין מאמין שהוא נכנס לשאול כדי להציל את רייסטלין, שמנסה לאפשר את כניסתה של טאקיזיס לעולם. רייסטלין מתקיף אותו, אולם פאלין שורד את מתקפתו וסוגר את השער מאחוריו, בכך עובר את המבחן. רייסטלין מופיע לפניו ומגלה כי לא הופיע בזכות קסמיו של דאלאמר, אלא מבחירתו שלו. הוא מודיע שהוא שילם את חובו האחרון ונותן לפאלין את מטה הקסם של מאגיוס. הוא חוזר לשנתו רבת השנים ופאלין נעשה למג מהשורה הראשונה ועוזב לביתו.
דור ההמשך > רוצה להתערב?

סיפורם של תאנין, סער ופאלין מאז'ר במסע להשיב את האבן האפורה של גרגאת', מקור הווייתו של האל כאוס, ושאיפתם להפוך לאבירי סולאמניה. הם פוגשים בגמד בשם דוגאן פטיש-אדום, שמעודד אותם לערוך תחרות שתייה. הם משתכרים כלוט, ומתעוררים למחרת היום על ספינת נומים העושה את דרכה לאי שבו נמצאת האבן האפורה. דוגאן מתערב עם תושב מקומי על חפציהם האישיים ומפסיד. במסעם לתוך האי הם מגיעים לטירתו של הלורד גרגאת', שמשנה את צורתו ללא הרף, הודות לטבעה הקסום של האבן הנמצאת ברשותו. דוגאן, שמתגלה כהתגלמותו הגשמית של האל ריאורקס, מתערב עם גרגאת' שפטישו של פאלין יונף לאוויר ולא ייפול. פאלין מניף את הפטיש, וזה פוגע בגרגאת' וקסמיו חוזרים לריאורקס, שהפטיש חוזר לבעלותו. החבורה נפרדת איש איש לדרכו, ומסופר כי ריאורקס הפסיד שוב את האבן בהתערבות – הסיבה שבעטיה איבד אותה מלכתחילה.